ମୋର ଶିକ୍ଷାର ସୁବିଧାରେ ମୂଳରୁ ପିତା ମାତାଙ୍କ ସହଯୋଗ ରହିଥିଲା ସେମାନେ ଗୋଟିଏ ନିଆରା ଜୀବନ ଅନୁସରଣ ନିମନ୍ତେ ଉତ୍ସାହିତ କରୁଥିଲେ କାରଣ ମୁଁ ଅନ୍ୟମାନଙ୍କଠାରୁ କିଛି ଅଲଗା ବୋଲି ସେମାନେ ଅନୁଭବ କରିଥିଲେ ଯଦିଓ ଏ ବିଷୟରେ ମୁଁ ଜାଣି ନ ଥିଲି । ମୋର ଇଚ୍ଛା ବିରୁଦ୍ଧରେ କୌଣସି କାମ କରିବାକୁ ସେମାନେ କହୁ ନ ଥିଲେ କାରଣ ମୋର ଶିକ୍ଷା ଓ ବୃତ୍ତିରେ ମୋତେ ଆନନ୍ଦ ମିଳିବା ସେମାନେ ଇଚ୍ଛା କରୁଥିଲେ । ମୁଁ ମଧ୍ୟ ଅନୁଭବ କଲି, ସେମାନେ ମୋ ଜୀବନ ଧାରା ବାଧାହୀନ ଭାବରେ ଯିବା ନିମନ୍ତେ ଛୋଟ ବଡ଼ ଅନେକ ତ୍ୟାଗ ମୋ ନିମନ୍ତେ କରିଥିଲେ, ମୁଁ ମଧ୍ୟ ମୋର ସାଫଲ୍ୟର ଖୁସି ଅପେକ୍ଷା ତାଙ୍କର ମୁହଁରେ ଖୁସି ଦେଖି ବେଶୀ ଆନନ୍ଦ ପାଉଥିଲି । ଦରକାର ସମୟରେ ମୋର ଭାଇଙ୍କର ଅକାର୍ପଣ୍ୟ ସାହାଯ୍ୟ ଓ ତାଙ୍କର ସ୍ନେହ ମୁଁ ଉପଭୋଗ କରୁଥିଲି ଯାହା ମୋ ନିମନ୍ତେ ଅଧିକ ସାହାଯ୍ୟ ଥିଲା ।